Document ID: 32005R2002

KOMMISSIONENS FORORDNING (EF) Nr. 2002/2005
af 8. december 2005
om berigtigelse af forordning (EF) nr. 1735/2005, (EF) nr. 1740/2005 og (EF) nr. 1750/2005 om faste importværdier med henblik på fastsættelsen af indgangsprisen for visse frugter og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager (1), særlig artikel 4, stk. 1, og
ud fra følgende betragtninger:
(1)
Ved Kommissionens forordning (EF) nr. 1735/2005 , (EF) nr. 1740/2005 (2), (EF) nr. 1740/2005 (3) og (EF) nr. 1750/2005 (4) fastsættes der faste importværdier med henblik på fastsættelsen af indgangsprisen for visse frugter og grøntsager.
(2)
Der er konstateret en fejl i bilaget til disse forordninger. De bør derfor berigtiges.
(3)
Ifølge artikel 4, stk. 3, i forordning (EF) nr. 3223/94 anvendes gennemsnittet af de faste importværdier, når der ikke gælder nogen fast importværdi for et produkt af en given oprindelse. Dette gennemsnit bør derfor beregnes på ny, hvis en af de faste importværdier, der indgår i gennemsnittet, berigtiges.
(4)
Den pågældende importør bør anmode om anvendelse af den berigtigede faste importværdi for at undgå, at han med tilbagevirkende kraft rammes af ugunstige konsekvenser -
UDSTEDT FØLGENDE FORORDNING:
Artikel 1
De faste importværdier for visse produkter i bilaget til forordning (EF) nr. 1735/2005, (EF) nr. 1740/2005 og (EF) nr. 1750/2005 ændres til de faste importværdier, der er angivet i tabellen i bilaget.
Artikel 2
Efter anmodning fra den pågældende importør foretager det toldsted, hvor bogføringen har fundet sted, en delvis tilbagebetaling af toldafgifterne for produkter, der har oprindelse i de berørte tredjelande, og som er overgået til fri omsætning i anvendelsesperioden for de berigtigede forordninger. Anmodningerne om tilbagebetaling skal indgives senest den sidste dag i den tredje måned efter ikrafttrædelsen af denne forordning og være ledsaget af en erklæring om den pågældende imports overgang til fri omsætning.
Artikel 3
Denne forordning træder i kraft den 9. december 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. december 2005.

Labels: 3
2
17
5